Het glas wordt bij dit deurmodel apart geleverd in houten kratjes.
WK6533 stompe glas-/paneeldeur met glas in lood... Replay Herren Hose MA986 .000.897 250, Gr. 28/32, Blau (10): Amazon.de: Bekleidung
Replay Herren Hose MA986 .000.897 250, Gr. 28/32, Blau (10)
Modellnummer: MA986 .000.897 250
EUR 44,90 - EUR 82,59
EUR 107,00 Prime Replay Herren Straight Leg Jeans Moresk MA924
EUR 119,90 Replay Herren Straight Leg Jeanshose Waitom M983
EUR 62,16 - EUR 109,90
Amazon Bestseller-Rang: Nr. 255.370 in Bekleidung (Siehe Top 100 in Bekleidung) Berliner Philharmoniker/Herbert Karajan | Down In The Valley - Music, Movies, Minneapolis & More
Strauss Ii. J.: Waltzes Marches & Polkas (Port) kaleidoscoop Hout van Bright Designs op canvas, behang en meer
kaleidoscoop Hout van Bright Designs
Abstract kleurrijk kunstwerk,kaleidoscope van geverfd hout,mandala style Afrikaans - Wikiquote
Afrikaans is 'n taal soortgelyk aan Nederlands wat veral in Suider-Afrika gepraat word.
'n Gebruik bestaan onder ons hele nasie, waar die binnelandse mense die Nederlandse taal aanleer, dat hulle dit op 'n baie krom en onverstaanbare wyse uitspreek, wat meebring dat ons hulle daarin navolg, sodat ons Nederlandse kinders ook hierdie gebruik aanvaar, en die grondslag gelê word vir 'n gebroke taal wat met verloop van tyd onuitwisbaar sal wees. Nog minder sal dit ons geluk om die Nederlandse taal onder die Hottentotbevolking in te voer, wat nietemin geen gebrek aan vermoë toon om die woorde korrek uit te spreek nie, sonder 'n fout, indien jy die moeite sou doen om sorgvuldig aan hulle voor te sê nie, iets waaraan ons tog meer aandag behoort te skenk.
Hendrik van Rheede voorsien 'n patois in sy dagboek van 1685, aangehaal in Afrikaans en sy Europese Verlede, E. H. Raidt, p. 148, 1980, ISBN 0625014421.
Die taal van die landelike mense is so weinig suiwer Nederlands as wat die taal van Duitse boere suiwer Duits is. Die mans het 'n baie oordrewe spraak en die vrouevolk het uitdrukkings aangeneem wat by geleentheid werklik verregaande is.
Otto Friedrich Mentzel in Vollständige geographische und topographische Beschreibung des ... afrikanischen Vorgebirges der Guten Hoffnung (1785–1787), aangehaal in Afrikaans en sy Europese Verlede, E. H. Raidt, pp. 149–150, 1980, ISBN 0625014421. Direk hierop haal Mentzel 'n voorbeeld van hulle geaffekteerde grammatika aan wat 'n neiging na Afrikaans openbaar.
Hy het sy moedertaal byna volkome verleer en die verminkte Hollands van die koloniste gepraat.
Martin Lichtenstein in Reisen im südlichen Afrika II (1803–1806), p. 151, met verwysing na die Duitse botanis J. A. Auge wat hom in die Kaap gevestig en die voertaal aanvaar het.
Die taal van die Kaap! ... Asof die ellendige brabbeltaal, wat die voertaal van hierdie land is, enigsins die naam van taal waardig is. ... Die gebrekkige uitdrukkingskrag in hierdie broutaal is sodanig, dat ons enige persoon uitdaag om daarin uitdrukking te gee aan gedagtes wat enigermate uitstyg bo die louter ordinêre ... Daar kan geen literatuur bestaan in so 'n taal nie, want arm soos dit is, is dit kwalik 'n geskrewe taal ... Laat vaar dan julle taal en julle nasionaliteit, en glo ons, julle hoef nie te vrees vir julle geloof nie.
Redaksiestuk in The Cape Argus, 19 September 1857, 'n beroep vir uitwissing van die "gruwelike voertaal van die Kaap", die nasionaliteit waaraan dit verbonde sou wees, en die vervanging daarvan met Engels, aangehaal in Afrikaans en sy Europese Verlede, E. H. Raidt, p. 212, 1980, ISBN 0625014421
Julle praat nie Nederlands, dit wil sê die suiwer ou Hollandse spreektaal nie, en nog minder sou julle jul lippe bevuil met die patois van die Hottentotte om ons. Ek is seker ek gee geen aanstoot as ek sê, dat julle julle gedagtes uitdruk op 'n wyse wat nie op julle kansels erken word nie, nié in julle wetboeke gelees word nie, nié in julle wetenskapfolios figureer nie, en nog minder erken word as 'n taal van 'n verligte nasie, want dit verskaf nie 'n behoorlike woordeskat vir die laagste straatvolk, of vir die hoogste hoëlui nie ... Dit is een wat besig is om julle en julle kinders onberekenbare skade te berokken. Dit vereng julle gedagtes. Dit knel julle energie. Dit laat elke beleefde vrou bloos, en te dikwels laat dit opgevoedes in afsku terugdeins. Dit korrupteer die sedes van julle kinders, en besoedel hulle onskuldige uitdrukkings ...
The Cape Monitor, 14 Oktober 1857, aangehaal in Afrikaans en sy Europese Verlede, E. H. Raidt, p. 212, 1980, ISBN 0625014421
...'n aantal grapmakers naby Kaapstad [wat beplan het] om die 'plat Hollands' van die straat en kombuis as 'n geskrewe taal neer te pen, en dit wou perpetueer. Hulle het hulle grap goed gebesig. Hulle het 'n koerant gehad, 'n geskiedenis van die Kolonie saamgestel, 'n almanak, en om die grap te kroon – 'n grammatika.
Die Engelse pers van Kaapstad hekel die GRA, 1876, aangehaal in The Genesis of Afrikaans, deur Achmat Davids, in Afrikaans Literature: Recollection, Redefinition, Restitution, p. 49, 1996, Robert & Ethel Kriger
[Hulle] wat ... geen uitweg sien om die taal van Holland te onderhou, of eerder, te herstel onder die menigte ou Koloniste nie, sou Engels probeer uithou deur die voer- en broutaal van die laagste Hottentotte die taal van hierdie mense, en selfs Suid-Afrika te maak.
The Cape Argus, 19 September 1877, lewer kommentaar op die GRA en hulle aanhangers, aangehaal in The Genesis of Afrikaans, deur Achmat Davids, in Afrikaans Literature: Recollection, Redefinition, Restitution, p. 56, 1996, Robert & Ethel Kriger
Die beskerming van ons Landstaal moet hoofsaak wees van so 'n Bond, want taal en nasie es een, en di wat dit ni tot doelwit stel ni, moet liewers ni lid worde van ons bond ni
S.J. du Toit van die GRA omtrent die Afrikaner Bond party, c. 1881, wat C.J. Rhodes in sy geledere sou insluit, aangehaal in The Genesis of Afrikaans, deur Achmat Davids, in Afrikaans Literature: Recollection, Redefinition, Restitution, pp. 55–56, 1996, Robert & Ethel Kriger
Vir intellektuele opvoeding is Afrikaner Nederlands geen aanwins nie, want dit beskik oor geen literatuur nie, en het 'n baie beperkte woordeskat. Vir interne diskoers en as 'n handelsmedium is Engels die meerdere daarvan, en in buitelandse handel is dit sonder aansien.
C.J. Langenhoven as 'n Victoria College student in 1893, aangehaal in J. C. Kannemeyer, Geskiedenis van die Afrikaanse literatuur 1., p. 173, Academica, Pretoria / Kaapstad, 1984
Hoe lank sal ons hink op twee gedagtes? As Nederlands ons taal is, waarom praat ons hom nie? As Afrikaans ons taal is, waarom skryf ons hom nie?
C.J. Langenhoven in 1911, aangehaal deur J. C. Kannemeyer, p. 241, 1995
Van Langenhoven. Provinsiale Raad het my mosie aangeneem wat Afrikaans toelaat als permissiewe medium tot en met die 4e standaard.
C.J. Langenhoven in 'n telegram aan sy eggenoot op 23 April 1914, wat ook in Het Zuid-Westen, sy koerant in Oudtshoorn gepubliseer is, aangehaal in J. C. Kannemeyer, 1995, pp. 296–7. Hiermee het Afrikaans amptelike status in die Kaap ontvang as onderrigmedium in die eerste ses skooljare, om effektief Nederlands in hierdie opsig te vervang. Die Christengemeenskap in Genadendal en die Moslemgemeenskap van die Dorpstraat-madrasa, Kaapstad, het egter reeds baie jare tevore Afrikaans as 'n onderrigmedium benut.
... 'n brug tussen die groot helder Weste en die magiese Afrika ... Ons taak lê in die gebruik wat ons maak en sal maak van hierdie glansende werktuig ...
N.P. van Wyk Louw, aangehaal op die gedenkplaat by die Afrikaanse Taalmonument
Was dit nie dat Afrikaanse literatuur wit oorheersing verheerlik nie, en was dit nie vir die onuitspreeklike boosheid wat hierdie literatuur uitadem nie, kon mens dit eenvoudig afwys as sinneloos, 'n dodende verveling.
Es'kia Mphahlele, 1974, The Function of Literature at the Present Time: The Ethnic Imperative.
– Literatuur in die etos van Boerneef, 1938, Boplaas, sou hier bedoel word, wat die gekleurde karakters daarvan sou uitbeeld as "gedienstige lyfeienes" in 'n "feodale orde", terwyl vorige kritici niks meer as 'n "natuurlike hierargie" of "idille" onderskei het nie.
cf. Jakes Gerwel, 1983, Literatuur en Apartheid. Gerwel wys soortgelyke sentimente uit in Mphahlele, 1962, The African Image, p. 107.
cf. Godfrey Meintjes, 1995, Re-viewing the Past: Notes on the Rereading of Canonized Literary Texts, Rhodes Universiteit
cf. Ampie Coetzee, Afrikaans Literature in the Service of Ethnic Politics?, in Afrikaans Literature: Recollection, Redefinition, Restitution, p. 103, 1996, Robert & Ethel Kriger
Sal Afrikaans die Afrikanerryk oorleef?
Jakes Gerwel in 1975, aangehaal in Sêgoed met slaankrag: 3 000+ van die slimste, snaaksste en soms onnoselste Suid-Afrikaanse aanhalings, George Claassen, ISBN 0624063194
Ongelukkig het Afrikaans sekere historiese konnotasies verwerf wat gelei het tot die verwerping daarvan deur die swartman, en dit is naamlik politieke konnotasies.
Steve Biko (1946–1977) aangehaal in Sêgoed met slaankrag: 3 000+ van die slimste, snaaksste en soms onnoselste Suid-Afrikaanse aanhalings, George Claassen, ISBN 0624063194
En Afrikaans, hierdie kind van die bodem van Afrika, het reeds 'n werktuig vir miljoene mense geword – ja, vir meer as net die Afrikaner ... God se plan daarteenoor, was die skepping van 'n ander beskawing met 'n nuwe taal uit Afrika ... Afrikaans en hierdie pragtige suidelike land is onbetwisbaar aan mekaar verbind.
P.W. Botha, aangehaal in The Citizen, 19 May 1985
Nelson Mandela, in 'n toespraak tydens 'n besoek aan die ATKV, gelewer in Afrikaans op 17 Augustus 1995
...argitek Jan van Wijk se merkwaardige 1975-gedenkteken vir een van die wêreld se lelikste tale is, indien niks meer nie, nuttig as 'n uitstekende piekniekplek op pad na die wynlande van Franschhoek en Stellenbosch.
Bronwyn Davies of redakteur Richard Cook, in Wallpaper, September 2005
Dit is hoekom Afrikaans-eksklusiewe of selfs Afrikaans-dominante wit skole en universiteite 'n ernstige bedreiging inhou vir rasseverhoudinge in Suid-Afrika. Jy kan eenvoudig nie jongmense voorberei om die littekens van ons geweldadige verlede te hanteer sonder om optimale geleenthede te skep in die opvoedkundige omgewing vir gemengde leer- en leefwyses nie.
Jonathan Jansen, rektor van die Universiteit van die Vrystaat in die The Percy Baneshik-gedenklesing op 18 September 2013, aangehaal in Rapport.
Afrikaans is 'n kanker wat vernietig moet word.
Prof. M. W. Makgoba, rektor van die Universiteit van KwaZulu-Natal, na voorstelle dat Afrikaanse kursusse aan hierdie universiteit opgeskort moet word, aangehaal in Beeld, 24 Oktober 2013
'n Taal wat nie 'n kommersiële waarde het nie, sterf.
Willie Hofmeyr van Nasionale Pers, aangehaal in Sêgoed met slaankrag: 3 000+ van die slimste, snaaksste en soms onnoselste Suid-Afrikaanse aanhalings, George Claassen, ISBN 0624063194
Die jeugkultuur gryp die jong taal aan sy voorhuid en gee dit sy eerste demokratiese klimaks!
Pieter-Dirk Uys aangehaal in Sêgoed met slaankrag: 3 000+ van die slimste, snaaksste en soms onnoselste Suid-Afrikaanse aanhalings, George Claassen, ISBN 0624063194
Ontsluit van "https://af.wikiquote.org/w/index.php?title=Afrikaans&oldid=7663"
Die bladsy is laas op 6 Oktober 2014 om 05:10 bygewerk.